Wikipedia-diskusjon:Konkurranser/Månedens konkurranse 2022-04

message: Har opprettet denne sidebaren i forbindelse med prosjektet, i et forsøk på å samle noen av artiklene om LHBT. Inspirert av enwiki. Om noen finner mangler eller har forslag til forandringer, kan den redigeres på Mal:LHBT sidebar.  Mvh Vasmar1 (diskusjon) 4. apr. 2022 kl. 11:32 (CEST)
thread_title:  Sidebar

message: Hei! Jeg vet ikke om jeg har misforstått helt, men er det meningen at temaet for denne konkurransen skal være så bredt?
Fra beskrivelsen, og spesielt sitatet brukt i beskrivelsen, skjønner jeg at hovedpoenget er å fremme LHBT/Skeiv historie, kultur og kunst, men når jeg ser på bidragene får jeg et inntrykk av at det er veldig lite av nettopp dette som blir skrevet og redigert. Hvis det «er viktig å synliggjøre skeiv historie», hvorfor er det gitt så mye rom til å skrive om temaer irrelevante til nettopp det?
Jeg syntes det er supert at så mye blir skrevet om, og jeg antar at mye av det hadde blitt skrevet om uansett om det var på lista eller ei, men mye av det føler jeg ikke samsvarer med beskrivelsen gitt. Jeg skjønner også at det kan være for sent til å endre det nå, men jeg ville bare dele hvordan jeg ser på det.
... Jeg forstår også at folk ikke nødvendigvis hadde intensjonen at «denne redigeringa passa fint for månedens rykk!», da jeg ikke akkurat tenkte at mitt lille bidrag om et bærbart toalett skulle telles. :P Mvh, EdoAug (diskusjon) 14. apr. 2022 kl. 04:01 (CEST)
replies: text: Tja, forstår at det ikke var så viktig for andre, eller at diskusjonssiden ikke er sett. Får bare håpe at neste gang det er fokus på LHBT+, at det faktisk er fokus på LHBT+. EdoAug (diskusjon) 28. apr. 2022 kl. 11:24 (CEST)
replies: text: : Jeg skal ikke si det med sikkerhet, men tror det er lagt inn at Kategori:Kunst teller som ett tiltak for å ikke gjøre konkurransen så smal. Regner med en del ikke har sett diskusjonssiden. Mvh Vasmar1 (diskusjon) 28. apr. 2022 kl. 14:02 (CEST)
replies: text: ::Hei, , takk for svar. Jeg skjønner at det var et ønske om et bredere tema, men i en konkurranse/dugnad som er beskrevet for å fremme det ofte skygge-belagte temaet skeivhet, er det noe frustrerende at det i april 2022 er 17 nye artikler i LHBT-kategoritreet blir totalt overskygget av  nye artikler i Kunst (numre fra PetScan-resultat). Det får hele dette til å virke som en farse for meg, og at det at det fremmes som et LHBT-initiativ er frustrerende for meg. EdoAug (diskusjon) 28. apr. 2022 kl. 15:11 (CEST)
replies: text: :::Ja, det er kanskje dumt at statistikken i konkurransen ikke har så mye med skeivt kulturår å gjøre. Mvh Vasmar1 (diskusjon) 28. apr. 2022 kl. 16:07 (CEST)

text: Hei! Beklager at dette svaret kommer lovlig seint, jeg har dessverre ikke fulgt med på denne siden. Veldig urutinert. Men ja, som Vasmar1 sier er kunst med for å gi større bredde i innhold.  Da kan blant annet også alle kunstnere som ikke nødvendigvis vil passe inn i LHBT-kategorien på Wiki, men som likevel er representanter for skeivt kulturår blant annet også bli med. Men så klart, da blir alt som er kunst også med. Etter å ha prøvd litt forskjellige måter å gjøre dette på, så har vi kommet til at det er bedre å ha en bred konkurranse, som premierer aktivitet generelt enn å bli så snevre at de ikke engasjerer alle dyktige bidragsytere som står på til vanlig. Og så følger vi jo med for å se om det også slår ut på de underrepresenterte temaene som vi ønsker å løfte fram, så jeg kommer jo til å ta en titt på akkurat det også. For oss er dette en måte å få løftet fokus på LHBT som en underrepresentert gruppe. Vi opplever at bevisstgjøring via konkurranser kan være med å gi folk inspirasjon til å jobbe mer bevisst med akkurat de temaene også etter konkurransen, og forsåvidt også etter Skeivt kulturår.

text: Med tanke på det engasjementet som har vært rundt konkurransene i det siste så kan det jo godt hende at vi kan snevre inn kategoriene i konkurransen igjen. Jeg opplever at det har skjedd en endring i de årene jeg har vært med, så jeg skal være litt mer på ballen her framover! Takk for at du sier i fra @EdoAug! Og takk for gode svar, når jeg ikke klarte å være tilstede her @Vasmar1! Mali Brødreskift (WMNO) (diskusjon) 30. apr. 2022 kl. 21:16 (CEST)
thread_title:  Bredt tema, LHBT-artikler versus ikke-LHBT 

message: Jeg foreslår at bidragsyter Britti2048s artikler/bidrag gjennomgåes og evt. diskvalifiseres. Bidragene er preget av tekstdump, dårlig
språk etc. Inntil nå har vedkommende lagt inn artikler her på no-Wiki, i dag har hun/han startet på nynorsk også. På nynorsk har vedkommende allerede 
fått beskjed om at dette ikke er bra nok.--Anne-Sophie Ofrim (diskusjon) 24. apr. 2022 kl. 13:20 (CEST)
replies: text: Hei Anne. Jeg beklager. Vet ikke om du har mulighet til å se det, men jeg har ordnet referansene i Luke Hemmings sånn som du sa til meg. Har hatt en veldig travel måned på jobb og har ikke hatt tid til å sitte med wikipedia hele dagen. Nå holder jeg på å rydde opp i mine tidligere feil og håper du kan gi meg en ny sjanse til å fikse språk og referanser. Britti2048 (diskusjon) 24. apr. 2022 kl. 13:30 (CEST)

text: Syntes det er noe frustrerende at en som har oversatt artikler med sterkt preg av maskinoversettelse, uten å bearbeide anførselstegn, ikke-eksisterende maler, uoversatt tekst, samt feilaktig oversatte sangtitler, osv., har fått en så høy poengsum. Her gir det inntrykk for meg at bidragsyteren ikke ønsker å opprette/oversette med kvalitet, men heller opprette for å komme i en høy posisjon. EdoAug (diskusjon) 30. apr. 2022 kl. 16:03 (CEST)

text: Hei! Takk for at dere er oppmerksomme på dette! Jeg har vært inne og sett, og vi skal ta en vurdering på dette før vi sender ut premier! Mali Brødreskift (WMNO) (diskusjon) 30. apr. 2022 kl. 21:17 (CEST)
thread_title:  Diskvalifisering av bidrag 

message: Takk for innsatsen i månedens konkurranse alle sammen! Det har blitt gjort en strålende innsats! Alle vinnere vil bli kontaktet for utsendelse av gavekort. 
Vi valgte å diskvalifisere endel av bidragene fra bidragsyter @Britti2048 på grunn av at kvaliteten på artiklene bar så sterkt preg av maskinoversettelse. Vi opplever at bidragsyteren mottar kritikk på en god måte og er motivert til å forbedre artiklene, vi håper innsatsen fortsetter!
Mali Brødreskift (WMNO) (diskusjon) 5. mai 2022 kl. 22:41 (CEST)
thread_title:  Gratulerer til alle vinnere og en forklaring på diskvalifikasjonen som er gjort.